PREMIJER Andrej Plenković otkrio je na press konferenciji kako će u nedjelju tijekom proslave Dana pobjede i domovinske zahvalnosti nad Kninom letjeti izraelski F16 koje je Hrvatska nedavno kupila.

>> FOTO Izraelski borbeni avioni sletjeli na Pleso

"To je trebalo biti iznenađenje, ali nam slabo ide. Sve kažete i saznate prije nas. Da, imat ćemo mimolet, izraelski F16 letjet će iznad Knina zajedno s našim avionima", rekao je Plenković.

PROGRAM

Dan pobjede i domovinske zahvalnosti i Dan hrvatskih branitelja te 23. obljetnica VRO Oluja održat će se u subotu i nedjelju, 4. i 5. kolovoza, u Kninu, a MORH je posebno najavio dolazak izbornika nogometne reprezentacije Zlatka Dalića te plan proslave.

Subota, 4. kolovoza 2018., Knin

13:00-21:00 Taktičko-tehnički zbor naoružanja i opreme na pomoćnom igralištu NK Dinara

18:00-19:45 Revijalne nogometne utakmice na gradskom stadionu NK Dinara Knin (veterani HV-a i veterani HVO-a, nogometna ekipa na čelu sa Zlatkom Dalićem i pripadnici Hrvatske vojske i policije)

20:30 Prijem ratnih zapovjednika iz Domovinskog rata

Nedjelja, 5. kolovoza 2018.

6:30 Budnica ulicama grada Knina, Orkestar OSRH

8:00-21:00 Taktičko-tehnički zbor naoružanja i opreme na pomoćnom igralištu NK Dinara

8:05 Polaganje vijenca i paljenje svijeća na spomeniku hrvatske pobjede „OLUJA 95“

8:15-8:45 Prigodna obraćanja, Trg dr. Ante Starčevića

9:10-9:40 Mimohod motocikla i starodobnih vojnih vozila

Program na kninskoj tvrđavi

Tekst se nastavlja ispod oglasa

9:30

- čitanje povjesnice o VRO Oluja

- zvonjava kninskih crkvenih zvona kojom se simbolično obilježava ulazak pripadnika HV-a u Grad Knin tijekom VRO Oluja

- podizanje zastave Republike Hrvatske na Kninskoj tvrđavi

- čitanje imena poginulih i nestalih pripadnika u VRO Oluja

- minuta šutnje

- počasni plotuni iz topničkih oružja (23 plotuna iz šest topničkih oružja u spomen na 23. obljetnicu VRO Oluja)

- mimolet zrakoplova

- program akro grupe HRZ-a Krila Oluje

- Klapa HRM-a Sv. Juraj

10:45 Mimohod s Kninske tvrđave do crkve Gospe Velikog Hrvatskog Krsnog Zavjeta

11:30 Sveta misa za Domovinu u crkvi Gospe Velikog Hrvatskog Krsnog Zavjeta

12:00-15:00 Podjela vojničkog graha

12:35 Doček sudionika ultra maratona Šibenik – Knin

12:45 Vojno akrobatski ceremonijalni program Počasno zaštitne bojne na Trgu dr. Ante Starčevića